Wikiloc - 200. Senderisme en tren: Volta al Catllaràs i pujada al Pedró del Pla de l'Orri des del Tren del Ciment
Senderisme en tren
Senderisme en tren on Wikiloc
200. Senderisme en tren: Volta al Catllaràs i pujada al Pedró del Pla de l'Orri des del Tren del Ciment on Wikiloc

200. Senderisme en tren: Volta al Catllaràs i pujada al Pedró del Pla de l'Orri des del Tren del Ciment
Us convidem a fer un itinerari clàssic de l'excursionisme català,  la Volta al Catllaràs, una ruta circular que recorre part de la Serra del Catllaràs, a la comarca del Berguedà. La sortida està  plena d'al·licients: fagedes, miradors, ermites, cims encimbellats de difícil accés, prats, edificis de Gaudí, més boscos, fonts... A tot això cal afegir la facilitat que ens dóna el seguiment en tot moment de dos senders homologats i ben senyalitzats com són el PR-C 59 i el GR-4.
La Serra del Catllaràs és una serra del prepirineu català situada entre les comarques del Berguedà i el Ripollès que forma un dels contraforts sud-orientals de les serres de Cadí-Moixeró.
EL SERRAT NEGRE
La idea original de la ruta era trepitjar el cim més alt del Catllaràs, el Serrat Negre, de 1.779 m. Però a l'hora de realitzar la sortida (finals de 2018) el cim i els camins del voltant tenien el pas restringit. Paisatges Vius, una entitat sense ànim de lucre fundada l'any 2010, amb la col·laboració del Departament de Territori i Sostenibilitat i dels propietaris dels terrenys, han acordat el tall als camins que envolten el Serrat Negre a fi de crear un espai de protecció per a la escassa població del gall fer de la zona, un au en perill d'extensió dels nostres boscos. Podeu llegir aquí més sobre aquesta actuació.
Tot i que no sigui el punt més elevat, i per contrapartida al tall del Serrat negre, pujarem al Pedró, segon cim més alt del Catllaràs amb 1.764 m.
EL TREN DEL CIMENT
Com sempre a Senderisme en tren, farem la travessa sortint i acabant des d'una estació de tren. Aquest cop, farem ús del Tren del Ciment, un ferrocarril turístic que recupera prop de cinc quilòmetres de l'antic tren que unia Guardiola de Berguedà i el Clot del Moro passant per La Pobla de Lillet.
Aquest tren no està connectat amb cap altra línia fèrria, així que per arribar-hi haurem de tirar de transport públic o cotxe. Un cop a La Pobla de Lillet és altament recomanable agafar-lo per visitar alguns dels elements d'interès que visita. A  la parada final hi ha el Museu del Ciment, un equipament que no podem deixar de visitar si volem comprendre la revolució industrial d'aquesta part del prepirineu català.
PRINCIPALS AL·LICIENTS DE LA TRAVESSA
-La Pobla de Lillet: municipi del Berguedà de 1.100 habitants situat  en ple Prepirineu. El Tren del Ciment, el Pont
-Monestir de Lillet: documentat des del 833 quan conta com a església parroquial regida per diversos clergues que s'erigien en una canònica. Del conjunt en queda una església romànica restaurada, i un claustre probablement del s XV.
-Sant Miquel de Lillet: petita edificació de planta circular, l´unica del Berguedà d'aquetes característiques. Situada molt a prop del Monestir de Lillet.
-Castell de Lillet:  restes escasses dalt del penyal conegut pel Castell o Sant Miquel, on hi ha les restes d'un mur de l'antic castell. Al segle XIX es va col·locar una gran creu de ferro.
-Xalet del Catllaràs:  edifici fou construït per allotjar els tècnics de les mines de carbó que subministraven combustible a la fàbrica de ciment del Clot del Moro. Sembla que Eusebi Güell encarregà el projecte del xalet a Antoni Gaudí. Aquest es va construir entre 1902 i 1903, moment en què també s'estaven fent les obres del Parc Güell.
-Mirador del Roc de la Lluna: excel·lent mirador vers la vall del Rigatell i de les muntanyes prepirinenques, especialment del Puigllançada, la Tosa i el Pedraforca.
-Roca del Joc de Pilota: cim rocallós que demana d'una curta però intensa grimpada per assolir-lo, ajudats de cordes.
-El Pedró del Pla de l'Orri: segon cim més alt del Catllaràs però que atesa l'actual prohibició d'entrar a la zona del Serrat Negre, el més alt, és el cim més alt assolible.
-Roca del Catllaràs: gran pedra calcària característica situada en una cruïlla de camins.
-Santuari de Falgars: gran edificació, que consta d'església i hostatgeries i restaurant.